ddrg/super_eurlex huggingface dataset:
Rettens kendelse af 10. juli 2020 — KF mod Satcen

(Sag T-619/19) (1)

(Annullations- og erstatningssøgsmål - ansatte ved Satcen - kontraktansatte - Unionens retsinstansers kompetence - fælles udenrigs- og sikkerhedspolitik - afgørelse om at indlede en administrativ undersøgelse vedrørende sagsøgeren til opfyldelse af en dom fra Retten - akt, der indeholder et klagepunkt - påstand om renter af et beløb tildelt af Retten i erstatning for det lidte tab - artikel 76, litra d), i procesreglementet - åbenbart, at sagen skal afvises)

(2020/C 348/21)

Processprog: engelsk

Parter

Sagsøger: KF (ved advokat A. Kunst og barrister N. Macaulay)

Sagsøgt: EU-Satellitcentret Satcen (ved advokat A. Guillerme)

Sagens genstand

Dels et søgsmål støttet på artikel 263 TEUF med påstand om annullation af afgørelsen truffet af Satcens direktør den 3. juli 2019 om indledning af en undersøgelse vedrørende sagsøgeren, dels et søgsmål støttet på artikel 268 TEUF med påstand om erstatning for tab, som sagsøgeren angiveligt har lidt navnlig som følge af denne afgørelse.

Konklusion

1) Sagen afvises.

2) KF betaler sagsomkostningerne, herunder omkostningerne i sagen om foreløbige forholdsregler.

3) Det er ufornødent at træffe afgørelse om anmodningen om intervention fra Rådet for Den Europæiske Union.

4) Hver part bærer sine egne omkostninger i forbindelse med anmodningen om intervention.

(1) EUT C 399 af 25.11.2019.
Rettens kendelse af 3. juli 2020 — Solar Ileias Bompaina mod Kommissionen

(Sag T-143/19) (1)

(Annullationssøgsmål - statsstøtte - aktører på markedet for elektricitet produceret fra vedvarende energikilder - elkøbsaftaler - lovændringer med tilbagevirkende kraft bestående i at begrænse takstfordelene - klage til Kommissionen, hvori det gøres gældende, at der foreligger støtte til fordel for energileverandørerne - afgørelse, hvorved støtten erklæres forenelig med det indre marked - status af interesseret part - sikring af procesrettighederne - afvisning)

(2020/C 348/18)

Processprog: engelsk

Parter

Sagsøger: Solar Ileias Bompaina AE (Athen, Grækenland) (ved advokaterne A. Metaxas og A. Bartosch)

Sagsøgt: Europa-Kommissionen (ved K.-P. Wojcik og K. Herrmann, som befuldmægtigede)

Sagens genstand

Søgsmål anlagt i henhold til artikel 263 TEUF i det væsentlige med påstand om delvis annullation af Kommissionens afgørelse C(2018) 6777 final af 10. oktober 2018 om statsstøtte SA.38967 (2014/NN-2) — Grækenland — National driftsstøtteordning til fordel for de anlæg, der anvender vedvarende energikilder, og højeffektive kraftvarmeproduktionsanlæg.

Konklusion

1) Sagen afvises.

2) Solar Ileias Bompaina AE bærer sine egne omkostninger og betaler Europa-Kommissionens omkostninger.

(1) EUT C 148 af 29.4.2019.
C 348/17

Rettens kendelse af 17. juli 2020 — Wagenknecht mod Det Europæiske Råd

(Sag T-715/20) (1)

(Passivitetssøgsmål - beskyttelse af Unionens finansielle interesser - bekæmpelse af svig - møde i Det Europæiske Råd - flerårig finansiel ramme - finansforordning - angivelig interessekonflikt hos Den Tjekkiske Republiks repræsentant under et møde i Det Europæiske Råd - Det Europæiske Råds angivelige passivitet - procesreglementets artikel 130 - søgsmålsinteresse - søgsmålskompetence - Det Europæiske Råds stillingtagen - ophør af passivitet - afvisning - artikel 15, stk. 2, TEU - åbenbart, at sagen er retligt ugrundet)

(2020/C 348/24)

Processprog: engelsk

Parter

Sagsøger: Lukáš Wagenknecht (Pardubice, Den Tjekkiske Republik) (ved advokat A. Dolejská)

Sagsøgt: Det Europæiske Råd (ved A. Westerhof Löfflerová, A. Jensen og J. Bauerschmidt, som befuldmægtigede)

Sagens genstand

Søgsmål i henhold til artikel 265 TEUF med påstand om, at det fastslås, at Det Europæiske Råd ulovligt har forholdt sig passivt i forhold til sagsøgerens anmodning om at udelukke Den Tjekkiske Republiks premierminister, Andrej Babiš, fra Det Europæiske Råds møde den 20. juni 2019 og fra fremtidige møder om forhandlingerne vedrørende de finansielle overslag som følge af denne sidstnævntes angivelige interessekonflikt, henset til kravene i artikel 325, stk. 1, TEUF og artikel 61, stk. 1, i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).

Konklusion

1) Sagen afvises fra realitetsbehandling og er under alle omstændigheder åbenbart retligt ugrundet.

2) Lukáš Wagenknecht betaler sagsomkostningerne.

(1) EUT C 54 af 17.2.2020.
Rettens kendelse af 14. juli 2020 — Sasol Germany m.fl. mod ECHA

(Sag T-640/19) (1)

(Annullationssøgsmål - REACH - særligt problematiske stoffer - udarbejdelse af en liste over stoffer, der er identificeret med henblik på senere at blive optaget i bilag XIV til forordning (EF) nr. 1907/2006 - afgørelse, der identificerer 4-tert-butylphenol som et stof, der opfylder kriterierne for optagelse på listen - formalitetsindsigelse - retsakt, der ikke kan gøres til genstand for et søgsmål - ren gennemførelsesretsakt - manglende søgsmålsinteresse - afvisning)

(2020/C 348/23)

Processprog: engelsk

Parter

Sagsøger: Sasol Germany GmbH (Hamborg, Tyskland) SI Group — Béthune (Béthune, Frankrig) og BASF SE (Ludwigshafen am Rhein, Tyskland) (ved advokaterne C. Mereu, P. Sellar og S. Saez Moreno)

Sagsøgt: Det Europæiske Kemikalieagentur (ECHA) (ved M. Heikkilä og W. Broere, som befuldmægtigede, bistået af advokat S. Raes)

Sagens genstand

Søgsmål anlagt i henhold til artikel 263 TEUF med påstand om delvis annullation af ECHA’s afgørelse ED/71/2019 for så vidt som den opfører 4-tert-butylphenol som et særligt problematisk stof på listen over stoffer, der er identificeret med henblik på senere at blive optaget i bilag XIV til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1, berigtiget i EUT 2007, L 136, s, 3).

Konklusion

1) Sagen afvises.

2) Det er ufornødent at træffe afgørelse vedrørende anmodningerne om intervention indgivet af Forbundsrepublikken Tyskland, Kongeriget Sverige og Europa-Kommissionen.

3) Sasol Germany GmbH, SI Group — Béthune og BASF SE bærer deres egne omkostninger og betaler de af Det Europæiske Kemikalieagentur (ECHA) afholdte omkostninger med undtagelse af de omkostninger, der er forbundet med anmodningerne om intervention.

4) Sasol Germany GmbH, SI Group — Béthune, BASF SE, Det Europæiske Kemikalieagentur (ECHA), Forbundsrepublikken Tyskland, Kongeriget Sverige og Europa-Kommissionen bærer hver deres egne omkostninger i forbindelse med anmodningerne om intervention.

(1) EUT C 406 af 2.12.2019.
C 348/13

Rettens kendelse af 2. juli 2020 — Klein mod Kommissionen

(Sag T-562/19) (1)

(Passivitetssøgsmål - medicinsk udstyr - artikel 8, stk. 1 og 2, i direktiv 93/42/EØF - beskyttelsesklausulprocedure - en medlemsstats underretning om en afgørelse om forbud mod markedsføring af et medicinsk udstyr - Kommissionens manglende afgørelse - søgsmålsfrist - afvisning)

(2020/C 348/19)

Processprog: tysk

Parter

Sagsøger: Christoph Klein (Großgmain, Østrig) (ved advokat H.-J. Ahlt)

Sagsøgt: Europa-Kommissionen (ved A.C. Becker, F. Thiran og G. von Rintelen, som befuldmægtigede)

Sagens genstand

Søgsmål på grundlag af artikel 265 TEUF med påstand om, at det fastslås, at Kommissionen retsstridigt har undladt at handle i beskyttelsesklausulproceduren indledt den 7. januar 1998 af Forbundsrepublikken Tyskland og træffe afgørelse i henhold til Rådets direktiv 93/42/EØF af 14. juni 1993 om medicinsk udstyr (EFT 1993, L 169, s. 1, berigtiget i EFT 1997, L 323, s. 39) med hensyn til Inhaler-udstyret Broncho Air®.

Konklusion

1) Sagen afvises.

2) Christoph Klein betaler sagsomkostningerne.

(1) EUT C 337 af 7.10.2019.
C 53/41

Rettens kendelse af 16. december 2020 — Universität Bremen mod REA

(Sag T-660/19) (1)

(Annullationssøgsmål - projekt om tilskud - rammeprogram for forskning og innovation, Horisont 2020 - indkaldelse af forslag H2020-SC6-Governance-2019 - REA’s afgørelse om afvisning af et forslag - manglende repræsentation ved en advokat - åbenbart, at søgsmålet skal afvises)

(2021/C 53/54)

Processprog: tysk

Parter

Sagsøger: Universität Bremen (Bremen, Tyskland) (ved universitetsprofessor C. Schmid)

Sagsøgt: Forvaltningsorganet for Forskning (REA) (ved S. Payan-Lagrou og V. Canetti, som befuldmægtigede, bistået af advokaterne R. van der Hout og C. Wagner)

Sagens genstand

Søgsmål støttet på artikel 263 TEUF med påstand om annullation af REA’s afgørelse Ares(2019) 4590599 af 16. juli 2019 om afvisning af det forslag, som sagsøgeren havde indgivet i forbindelse med indkaldelse af forslag H2020-SC6-Governance-2019.

Konklusion

1) Sagen afvises.

2) Universität Bremen bærer sine egne omkostninger og betaler de af Forvaltningsorganet for Forskning (REA) afholdte omkostninger.

(1) EUT C 399 af 25.11.2019.
Rettens kendelse af 24. november 2020 — Camerin mod Kommissionen

(Sag T-367/19) (1)

(Annullationssøgsmål - personalesag - tjenestemænd - indeholdelse i alderspensionen - fuldbyrdelse af en afgørelse truffet af en national retsinstans - ufornødent at træffe afgørelse - ansvar - afvisning)

(2021/C 28/75)

Processprog: fransk

Parter

Sagsøger: Laure Camerin (Bastia, Frankrig) (ved advokat Casado García-Hirschfeld)

Sagsøgt: Europa-Kommissionen (ved T. Bohr og D. Milanowska, som befuldmægtigede)

Sagens genstand

Søgsmål støttet på artikel 270 TEUF med påstand dels om delvis annullation af afgørelse af 17. april 2019 truffet af Kommissionens Kontor for »Forvaltning og Fastsættelse af Individuelle Rettigheder« (PMO) om gennemførelse af en afgørelse om arrest fra en belgisk retsinstans, for så vidt som denne forbeholder sig muligheden for inden for de i belgisk ret fastsatte rammer at indeholde yderligere beløb i sagsøgerens ikke-forfaldne pensionsydelser, dels om erstatning for den ikke-økonomiske skade, som sagsøgeren hævder at have lidt.

Konklusion

1) Det er ufornødent at træffe afgørelse vedrørende påstanden om delvis annullation af afgørelse af 17. april 2019 truffet af Europa-Kommissionens Kontor for »Forvaltning og Fastsættelse af Individuelle Rettigheder« (PMO) om gennemførelse af en afgørelse af arrest.

2) Påstanden om erstatning afvises.

3) Laure Camerin betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 270 af 12.8.2019.
Rettens kendelse af 16. oktober 2020 — L. Oliva Torras mod EUIPO — Mecánica del Frío (koblinger til køretøjer)

(Sag T-629/19) (1)

(EF-design - ugyldighedssag - registreret EF-design, der gengiver en kobling til tilslutning af køle- eller klimatiseringsudstyr til et motorkøretøj - ugyldighedsgrund - manglende iagttagelse af betingelserne for beskyttelse - artikel 4-9 og artikel 25, stk. 1, litra b), i forordning (EF) nr. 6/2002 - rækkevidden af appelkammerets undersøgelse - anbringender vedrørende begrundelsen for en anden afgørelse - åbenbart, at sagen er retligt ugrundet)

(2021/C 9/29)

Processprog: spansk

Parter

Sagsøger: L. Oliva Torras, SA (Manresa, Spanien) (ved advokat E. Sugrañes Coca)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo, som befuldmægtiget)

Den anden part i sagen for appelkammeret ved EUIPO og intervenient ved Retten: Mecánica del Frío, SL (Cornellá de Llobregat, Spanien) (ved J. Torras Toll, som befuldmægtiget)

Sagens genstand

Søgsmål anlagt til prøvelse af afgørelse truffet den 10. juli 2019 af Tredje Appelkammer ved EUIPO (sag R 1399/2017-3) vedrørende en ugyldighedssag mellem L. Oliva Torras og Mecánica del Frío.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) L. Oliva Torras, SA bærer sine egne omkostninger og betaler de af Mecánica del Frío, SL. afholdte omkostninger.

(1) EUT C 399 af 25.11.2019.
Rettens kendelse af 10. september 2020 –ADESO mod Kommissionen

(Sag T-529/19) (1)

(Annullationssøgsmål - tilskudsaftaler vedrørende projekterne »Your Environment is Your Life« og »Social Safety Net for Poor and Vulnerable Households in Northern Regions of Somalia/Somaliland Phase II« - ikke-støtteberettigede omkostninger - debetnotaer - bekræftelsesskrivelse - anfægtelig retsakt - tvistens kontraktretlige karakter - retsakt, der ikke kan gøres til genstand for et søgsmål - akt, som indgår som del af en kontrakt, og som ikke kan udskilles herfra - afvisning)

(2020/C 378/43)

Processprog: engelsk

Parter

Sagsøger: African Development Solutions (ADESO) (Nairobi, Kenya) (ved advokat R. Martens)

Sagsøgt: Europa-Kommissionen (ved J. Estrada de Solà, M. Ilkova og A. Katsimerou, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af en afgørelse fra Kommissionen indeholdt i skrivelse af 10. maj 2019 vedrørende tilbagebetaling af visse beløb udbetalt i forbindelse med tilskudsaftaler vedrørende projekterne »Your Environment is Your Life« (FED/2013/313-770) og »Social Safety Net for Poor and Vulnerable Households in Northern Regions of Somalia/Somaliland Phase II« (FED/2013/316-291).

Konklusion

1) Sagen afvises.

2) African Development Solutions (ADESO) betaler sagsomkostningerne.

(1) EUT C 357 af 21.10.2019.
Rettens kendelse af 6. maj 2021 — Groupe Canal + mod Kommissionen

(Sag T-358/19) (1)

(Konkurrence - karteller - TV-distribution - afgørelse, hvorved tilsagn gøres bindende - tilbagekaldelse af den anfægtede retsakt - ufornødent at træffe afgørelse)

(2021/C 252/32)

Processprog: fransk

Parter

Sagsøger: Groupe Canal + SA (Issy-Les-Moulineaux, Frankrig) (ved advokaterne P. Wilhelm, P. Gassenbach og O. de Juvigny)

Sagsøgt: Europa-Kommissionen (ved A. Dawes, C. Urraca Caviedes og L. Wildpanner, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse af 7. marts 2019 om en procedure i henhold til artikel 101 TEUF og EØS-aftalens artikel 53 (sag AT.40023 — Grænseoverskridende adgang til betalings-TV), hvorved de tilsagn, som blev afgivet af The Walt Disney Company, The Walt Disney Company Limited, Universal Studios International B.V., Universal Studios Limited and Comcast Corporation, CPT Holdings Inc., Colgems Productions Limited, Sony Corporation, Warner Bros. International Television Distribution Inc., Warner Media LLC, Sky UK Limited og Sky Limited, blev gjort bindende.

Konklusion

1) Det er ufornødent at træffe afgørelse i sagen.

2) Det er ufornødent at træffe afgørelse om Den Franske Republiks anmodning om intervention.

3) Europa-Kommissionen betaler sagsomkostningerne, herunder de omkostninger, der er afholdt af Groupe Canal +, med undtagelse af omkostningerne forbundet med anmodningen om intervention.

4) Groupe Canal +, Kommissionen og Den Franske Republik bærer hver deres egne omkostninger i forbindelse med anmodningen om intervention.

(1) EUT C 270 af 12.8.2019.
Rettens kendelse af 9. april 2021 — Laroni mod Parlamentet

(Sag T-415/19) (1)

(Regler for institutionerne - fælles statut for medlemmerne af Europa-Parlamentet - medlemmer af Europa-Parlamentet, der er valgt i italienske valgkredse - afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) - ændring af pensionsbeløb for medlemmer af det nationale italienske parlament - Europa-Parlamentets tilsvarende ændring af pensionsbeløbet for visse tidligere medlemmer af Europa-Parlamentet, der er valgt i Italien - sagsøgers dødsfald - retssuccessorernes manglende videreførelse af sagen - ufornødent at træffe afgørelse)

(2021/C 228/39)

Processprog: italiensk

Parter

Sagsøger: Nereo Laroni (Venedig, Italien) (ved advokat M. Merola)

Sagsøgt: Europa-Parlamentet (ved S. Seyr og S. Alves, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Europa-Parlamentets meddelelse af 11. april 2019 vedrørende tilpasningen af de pensioner, som sagsøgeren har ret til efter ikrafttrædelsen den 1. januar 2019 af afgørelse nr. 14/2018 vedtaget af Ufficio di Presidenza della Camera dei deputati.

Konklusion

1) Det er ufornødent at træffe afgørelse i sagen.

2) Hver part bærer sine egne omkostninger.

(1) EUT C 295 af 2.9.2019.
Rettens kendelse af 24. marts 2021 — Graanhandel P. van Schelven mod Kommissionen

(Sag T-306/19) (1)

(Annullationssøgsmål - landbrugspolitik - økologisk produktion - forordning (EF) nr. 834/2007 - produktion og mærkning af økologiske produkter - økologiske produkter, der importeres til EU - et kontrolorgans produktcertificering - manglende søgsmålsinteresse - ikke umiddelbart berørt - åbenbart afvisningsgrundlag)

(2021/C 206/31)

Processprog: engelsk

Parter

Sagsøger: Graanhandel P. van Schelven BV (Nieuwe-Tonge, Nederlandene) (ved advokat C. Almeida)

Sagsøgt: Europa-Kommissionen (ved D. Bianchi, A. Dawes og B. Hofstötter, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af artikel 1, stk. 3, i Kommissionens gennemførelsesforordning (EU) 2019/446 af 19. marts 2019 om ændring og berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT 2019, L 77, s. 67), for så vidt som denne bestemmelse, sammenholdt med bilag II, nr. 3, til den nævnte gennemførelsesforordning, trak godkendelsen for »Control Union Certifications« som det kontrolorgan, der er kompetent til at udføre kontrol og udstede kontrolattester, som godkender markedsføring i Unionen af produkter, der importeres fra Kasakhstan, Moldova, Rusland, Tyrkiet og De Forenede Arabiske Emirater, som økologiske, tilbage.

Konklusion

1) Sagen afvises.

2) Det er ufornødent at træffe afgørelse om de af Graanhandel P. van Schelven BV fremsatte anmodninger om foranstaltninger med henblik på sagens tilrettelæggelse og om vidneførsel.

3) Graanhandel P. van Schelven betaler sagsomkostningerne.

(1) EUT C 280 af 19.8.2019.
Rettens kendelse af 23. februar 2021 — Frutas Tono mod EUIPO — Agrocazalla (Marién)

(Sag T-587/19) (1)

(EU-varemærker - indsigelsessag - den anden part i sagen for appelkammerets intervention - svarskrift indgivet efter fristens udløb - ikke tilladelse til at intervenere i henhold til procesreglementets artikel 173, stk. 1 - annullation af det ældre ordmærke, der udgjorde grundlaget for den anfægtede afgørelse - ufornødent at træffe afgørelse)

(2021/C 163/41)

Processprog: spansk

Parter

Sagsøger: Frutas Tono, SL (Benifairó de la Valldigna, Spanien) (ved advokat A. Cañizares Doménech)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo, som befuldmægtiget)

Den anden part i sagen for appelkammeret ved EUIPO og intervenient ved Retten: Agrocazalla SL (Lorca, Spanien)

Sagens genstand

Søgsmål anlagt til prøvelse af afgørelse truffet den 25. juni 2019 af Fjerde Appelkammer ved EUIPO (sag R 171/2018-4) vedrørende en indsigelsessag mellem Agrocazalla og Frutas Tono.

Konklusion

1) Agrocazalla, SL tillades ikke at deltage som intervenient.

2) Agrocazalla, SL bærer sine egne omkostninger.

3) Det er ufornødent at træffe afgørelse i sagen.

4) Hver part bærer sine egne omkostninger.

(1) EUT C 363 af 28.10.2019.
Rettens kendelse af 5. marts 2021 — Aquind m.fl. mod Kommissionen

(Sag T-885/19) (1)

(Annullationssøgsmål - energi - de transeuropæiske energiinfrastrukturer - forordning (EU) nr. 347/2013 - delegation af beføjelser til Kommissionen - artikel 290 TEUF - delegeret retsakt om ændring af EU-listen over projekter af fælles interesse - karakteren af retsakten inden for den frist, hvor Parlamentet og Rådet kan gøre indsigelser - retsakt, der ikke kan gøres til genstand for et søgsmål - åbenbart afvisningsgrundlag)

(2021/C 163/42)

Processprog: engelsk

Parter

Sagsøgere: Aquind Ltd (Wallsend, Det Forenede Kongerige), Aquind Energy Sàrl, (Luxembourg, Luxembourg) og Aquind SAS (Rouen, Frankrig) (ved solicitors S. Goldberg, C. Davis og J. Bille og advokat E. White)

Sagsøgt: Europa-Kommissionen (ved O. Beynet, Y. Marinova og B. De Meester, som befuldmægtigede)

Intervenienter til støtte for sagsøgte: Forbundsrepublikken Tyskland (ved J. Möller, D. Klebs, S. Heimerl og S. Costanzo, som befuldmægtigede), Kongeriget Spanien (ved J. Ruiz Sánchez, som befuldmægtiget) og Den Franske Republik (ved A.-L. Desjonquères, C. Mosser og A. Daniel, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens delegerede forordning (EU) 2020/389 af 31. oktober 2019 om ændring af Europa-Parlamentets og Rådets forordning (EU) nr. 347/2013 for så vidt angår EU-listen over projekter af fælles interesse (EUT 2020, L 74, s. 1).

Konklusion

1) Sagen afvises.

2) Aquind Ltd, Aquind Energy Sàrl og Aquind SAS bærer deres egne omkostninger og betaler de af Europa-Kommissionen afholdte omkostninger, herunder omkostningerne i forbindelse med sagen om foreløbige forholdsregler.

3) Forbundsrepublikken Tyskland, Kongeriget Spanien og Den Franske Republik bærer deres egne omkostninger.

(1) EUT C 68 af 2.3.2020.
Rettens kendelse af 16. februar 2021 — Ungureanu mod Kommissionen

(Sag T-753/19) (1)

(Erstatningssøgsmål - regler for institutionerne - hævdet ulovlighed i forbindelse med en undladelse af at anlægge et traktatbrudssøgsmål i medfør af artikel 258 TEUF - Kommissionens skønsbeføjelse - åbenbart, at sagen skal afvises)

(2021/C 148/23)

Processprog: rumænsk

Parter

Sagsøger: Simeda Ungureanu (Cluj-Napoca, Rumænien) (ved advokat R. Chiriţă)

Sagsøgt: Europa-Kommissionen (ved A. Sipos og M. Carpus Carcea)

Sagens genstand

Søgsmål støttet på artikel 268 TEUF med påstand om erstatning for den skade, som sagsøgeren hævder at have lidt som følge af Kommissionens tilsidesættelse af sin forpligtelse til at sikre, at traktaterne og Den Europæiske Unions charter om grundlæggende rettigheder overholdes af Rumænien.

Konklusion

1) Sagen afvises.

2) Simeda Ungureanu betaler sagsomkostningerne.

(1) EUT C 68 af 2.3.2020.
Rettens kendelse af 20. januar 2021 — Junqueras i Vies mod Parlamentet

(Sag T-734/19) (1)

(Annullationssøgsmål - regler for institutionerne - medlem af Parlamentet - privilegier og immuniteter - anmodning om hurtigst muligt at tage initiativ til at bekræfte immuniteten for et medlem af Europa-Parlamentet - retsakt, der ikke kan gøres til genstand for et søgsmål - afvisning)

(2021/C 88/41)

Processprog: spansk

Parter

Sagsøger: Oriol Junqueras i Vies (Sant Joan de Vilatorrada, Spanien) (ved advokat A. Van den Eynde Adroer)

Sagsøgt: Europa-Parlamentet (ved F. Drexler, N. Görlitz og C. Burgos, som befuldmægtigede)

Sagens genstand

Søgsmål støttet på artikel 263 TEUF med påstand om annullation af skrivelsen af 22. august 2019, hvorved Parlamentets formand gav afslag på anmodningen om hurtigst muligt at tage initiativ til at bekræfte sagsøgerens immunitet, der blev indgivet den 4. juli 2019 på vegne af sagsøgeren af Riba i Giner, MEP, i henhold til artikel 8 i Europa-Parlamentets forretningsorden.

Konklusion

1) Sagen afvises.

2) Det er ufornødent at træffe afgørelse om Kongeriget Spaniens anmodning om intervention.

3) Oriol Junqueras i Vies bærer sine egne omkostninger og betaler de af Europa-Parlamentet afholdte omkostninger.

4) Kongeriget Spanien bærer sine egne omkostninger i forbindelse med anmodningen om intervention.

(1) EUT C 432 af 23.12.2019.